
46 DR.30.11.2021 

 
Seterusnya, Butiran 040300 – Pembangunan Kapasiti Kontraktor. Menerusi 

butiran ini, saya melihat terdapat penurunan peruntukan RM1.5 juta pada tahun 2020 
kepada RM1 juta pada tahun 2021. Saya pohon penjelasan, mengapakah berlaku 
pengurangan peruntukan kepada butiran ini?  

Saya ingin mengetahui, adakah pengurangan peruntukan ini akan menjejaskan 
usaha untuk menambah bilangan kontraktor Bumiputera baru? Bagaimana pula 
kementerian akan memastikan kontraktor Bumiputera, terutamanya generasi muda turut 
diberi peluang untuk lebih aktif dalam mengendalikan projek kerajaan? Apakah terdapat 
sebarang jaminan oleh kementerian untuk memberikan keutamaan kepada kontraktor 
Bumiputera dalam projek kerajaan? 

Jadi akhir sekali, Butiran 19530 – Program Peningkatan dan Pembangunan PKS. 
Berapa jumlah sasaran pengusaha perusahaan kecil dan sederhana (PKS) yang akan 
dibantu melalui Program Peningkatan dan Pembangunan PKS ini, terutamanya di 
kawasan saya di Parlimen Parit? Apa yang lebih penting adalah bagaimana kementerian 
akan memastikan produk sektor PKS di dalam negara kita mampu bersaing dengan 
produk daripada luar negara? Terima kasih Tuan Pengerusi.  

Tuan Pengerusi [Dato’ Sri Azalina Othman Said]: Yang Berhormat Kemaman. 

 
12.44 tgh. 

Tuan Che Alias bin Hamid [Kemaman]: Assalamualaikum warahmatullahi 
wabarakatuh, salam sejahtera. Terima kasih Tuan Pengerusi. Saya teruskan kepada 
Butiran 030200 – Suruhanjaya Koperasi Malaysia (SKM). Saya ingin tahu mengenai 
statistik koperasi di seluruh negara yang berjaya menjana pendapatan melebihi RM1 juta 
setahun. Apakah skop perniagaan yang dijalankan di bawah koperasi yang mencatatkan 
pulangan dan pendapatan yang tinggi?  

Adakah daripada segi lokaliti perniagaan yang dijalankan itu mempengaruhi 
daripada segi pendapatan yang diperoleh sama ada di kawasan bandar, luar bandar 
ataupun daripada segi pengurusan yang baik yang perlu menjadi contoh kepada koperasi-
koperasi yang lain? 

Saya juga mohon penjelasan kerajaan mengenai langkah-langkah proaktif dan 
agresif yang dilaksanakan oleh kerajaan dalam usaha memberdayakan koperasi-koperasi 
yang kurang berdaya saing, seterusnya mampu menjana pendapatan yang lebih baik dan 
mohon penjelasan daripada pihak kementerian. Seterusnya, saya ingin menyentuh 
mengenai Universiti Koperasi dan Usahawan Malaysia di bawah Butiran 030300 – Institut 
Koperasi Malaysia (IKM).  

Saya mohon perincian daripada kementerian mengenai sejauh manakah 
progress terkini mengenai penubuhan universiti ini. Selain itu, saya mohon penjelasan 
pihak kementerian mengenai modul pengajian yang bakal diterapkan di universiti ini. 
Selain itu, adakah kerajaan berhasrat untuk menetapkan kriteria utama bagi tenaga 
pengajar yang bakal menyampaikan ilmu keusahawanan ini dan koperasi universiti ini 
merupakan usahawan yang terbukti berjaya dalam bidang keusahawanan yang 
diceburinya.  

Seterusnya Tuan Pengerusi, saya ingin menyentuh mengenai Butiran 020300 – 
Pembangunan Francais dan Vendor iaitu mengenai statistik usahawan francais dan 
vendor yang terjejas dalam tempoh pandemik COVID-19. Selain itu, apakah inisiatif yang 
diambil oleh kerajaan bagi memperkasakan usahawan francais ini yang sedia ada secara 
khusus dan langkah-langkah untuk menarik minat lebih ramai golongan B40 dam M40 
menyertai keusahawanan francais dan vendor ini? Mohon penjelasan pihak kementerian.  

Tuan Pengerusi, di bawah Butiran 020400 – Pusat Khidmat Kontraktor. Saya ingin 
menyentuh mengenai nasib kontraktor yang mengambil tender di bawah Syarikat 
Perumahan Negara (SPNB) susulan isu harga bahan binaan, termasuklah bahan besi, 
batu-bata, kos sewa lori meningkat sehingga antara 60 peratus ke 100 peratus secara 
mendadak baru-baru ini. Kontraktor yang terlibat dengan projek seumpama ini biasanya 
perlu mengikut harga secara relatifnya lebih murah mengikut tender SPNB.  



Seterusnya, Butiran 040300- Pembangunan Kapasiti Kontraktor. Menerusi butiran ini, saya melihat terdapat penurunan peruntukan RM1.5 juta pada tahun 2020 kepada RM1 juta pada tahun 2021. Saya pohon penjelasan, mengapakah berlaku pengurangan peruntukan kepada butiran ini? Saya ingin mengetahui, adakah pengurangan peruntukan ini akan menjejaskan usaha untuk menambah bilangan kontraktor Bumiputera baru? Bagaimana pula kementerian akan memastikan kontraktor Bumiputera, terutamanya generasi muda turut diberi peluang untuk lebih aktif dalam mengendalikan projek kerajaan? Apakah terdapat sebarang jaminan oleh kementerian untuk memberikan keutamaan kepada kontraktor Bumiputera dalam projek kerajaan? Jadi akhir sekali, Butiran 19530- Program Peningkatan dan Pembangunan PKS. Berapa jumlah sasaran pengusaha perusahaan kecil dan sederhana (PKS) yang akan dibantu melalui Program Peningkatan dan Pembangunan PKS ini, terutamanya di kawasan saya di Parlimen Parit? Apa yang lebih penting adalah bagaimana kementerian akan memastikan produk sektor PKS di dalam negara kita mampu bersaing dengan produk daripada luar negara? Terima kasih Tuan Pengerusi. Tuan Pengerusi [Dato' Sri Azalina Othman Said]: Yang Berhormat Kemaman. 12.44 tgh. Tuan Che Alias bin Hamid [Kemaman]: Assalamualaikum warahmatullahi wabarakatuh, salam sejahtera. Terima kasih Tuan Pengerusi. Saya teruskan kepada Butiran 030200- Suruhanjaya Koperasi Malaysia (SKM). Saya ingin tahu mengenai statistik koperasi di seluruh negara yang berjaya menjana pendapatan melebihi RM1 juta setahun. Apakah skop perniagaan yang dijalankan di bawah koperasi yang mencatatkan pulangan dan pendapatan yang tinggi? Adakah daripada segi lokaliti perniagaan yang dijalankan itu mempengaruhi daripada segi pendapatan yang diperoleh sama ada di kawasan bandar, luar bandar ataupun daripada segi pengurusan yang baik yang perlu menjadi contoh kepada koperasi- koperasi yang lain? Saya juga mohon penjelasan kerajaan mengenai langkah-langkah proaktif dan agresif yang dilaksanakan oleh kerajaan dalam usaha memberdayakan koperasi-koperasi yang kurang berdaya saing, seterusnya mampu menjana pendapatan yang lebih baik dan mohon penjelasan daripada pihak kementerian. Seterusnya, saya ingin menyentuh mengenai Universiti Koperasi dan Usahawan Malaysia di bawah Butiran 030300- Institut Koperasi Malaysia (IKM). Saya mohon perincian daripada kementerian mengenai sejauh manakah progress terkini mengenai penubuhan universiti ini. Selain itu, saya mohon penjelasan pihak kementerian mengenai modul pengajian yang bakal diterapkan di universiti ini. Selain itu, adakah kerajaan berhasrat untuk menetapkan kriteria utama bagi tenaga pengajar yang bakal menyampaikan ilmu keusahawanan ini dan koperasi universiti ini merupakan usahawan yang terbukti berjaya dalam bidang keusahawanan yang diceburinya. Seterusnya Tuan Pengerusi, saya ingin menyentuh mengenai Butiran 020300- Pembangunan Francais dan Vendor iaitu mengenai statistik usahawan francais dan vendor yang terjejas dalam tempoh pandemik COVID-19. Selain itu, apakah inisiatif yang diambil oleh kerajaan bagi memperkasakan usahawan francais ini yang sedia ada secara khusus dan langkah-langkah untuk menarik minat lebih ramai golongan B40 dam M40 menyertai keusahawanan francais dan vendor ini? Mohon penjelasan pihak kementerian. Tuan Pengerusi, di bawah Butiran 020400- Pusat Khidmat Kontraktor. Saya ingin menyentuh mengenai nasib kontraktor yang mengambil tender di bawah Syarikat Perumahan Negara (SPNB) susulan isu harga bahan binaan, termasuklah bahan besi, batu-bata, kos sewa lori meningkat sehingga antara 60 peratus ke 100 peratus secara mendadak baru-baru ini. Kontraktor yang terlibat dengan projek seumpama ini biasanya perlu mengikut harga secara relatifnya lebih murah mengikut tender SPNB.